CELEX: 32019D2150
Language: ro
Date: 2019-12-09 00:00:00
Title: Decizia (UE) 2019/2150 a Consiliului din 9 decembrie 2019 privind poziția care urmează să fie adoptată, în numele Uniunii Europene, în cadrul Comitetului de gestiune al Convenției internaționale privind armonizarea controalelor mărfurilor la frontiere

16.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 325/165
               
            
         DECIZIA (UE) 2019/2150 A CONSILIULUI
         din 9 decembrie 2019
         privind poziția care urmează să fie adoptată, în numele Uniunii Europene, în cadrul Comitetului de gestiune al Convenției internaționale privind armonizarea controalelor mărfurilor la frontiere
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Convenția internațională privind armonizarea controalelor mărfurilor la frontiere (denumită în continuare „convenția”) a fost aprobată prin Regulamentul (CEE) nr. 1262/84 al Consiliului (1).
                  
               
                     (2)
                  
                  
                     În temeiul articolului 22 din convenție, Comitetul de gestiune menționat la alineatul (2) din articolul respectiv (denumit în continuare „Comitetul de gestiune”) poate adopta modificări cu o majoritate de două treimi din părțile contractante prezente care votează.
                  
               
                     (3)
                  
                  
                     În cadrul celei de a douăsprezecea sesiuni a sale, Comitetul de gestiune urmează să adopte o modificare a articolului 7 din anexa 8 la convenție.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului de gestiune, întrucât modificările aduse convenției vor avea caracter obligatoriu pentru Uniune.
                  
               
                     (5)
                  
                  
                     Uniunea susține noul articol 7 din anexa 8 la convenție întrucât, prin reducerea frecvenței rapoartelor din cadrul mecanismului de raportare a progresele înregistrate în legătură cu îmbunătățirea procedurilor la trecerea frontierelor pentru transportul rutier internațional, statele membre se vor confrunta cu mai puține formalități administrative.
                  
               
                     (6)
                  
                  
                     Poziția Uniunii în cadrul Comitetului de gestiune al convenției ar trebui să se bazeze, așadar, pe proiectul de modificare atașat la prezenta decizie,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul celei de a douăsprezecea sesiuni sau a unei sesiuni ulterioare a Comitetului de gestiune este de a sprijini proiectul de modificare atașat la prezenta decizie.
         
         
            Articolul 2
            Modificări tehnice minore ale proiectului de modificare menționat la articolul 1 pot fi convenite de reprezentantul Uniunii în cadrul Comitetului de gestiune.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 9 decembrie 2019.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Regulamentul (CEE) nr. 1262/84 al Consiliului din 10 aprilie 1984 cu privire la încheierea Convenției internaționale privind armonizarea controalelor mărfurilor la frontiere (JO L 126, 12.5.1984, p. 1).
      
      
         
            ANEXĂ
            
               Modificare a Convenției internaționale privind armonizarea controalelor mărfurilor la frontiere
            
            Articolul 7 din anexa 8
            
               Cuvintele„din doi în doi ani”se înlocuiesc cu„o dată la cinci ani”.